«Սա նվազագույնն է, որ այս պահին Հայաստանը կարող է անել: Մենք ձգտում ենք ավելիին»,- «Հայաստան-ԵՄ. ի՞նչ կա Հայաստան-ԵՄ համաձայնագրում ու դրա ստորագրումից անդին» թեմայով քննարկման ժամանակ կարծիք հայտնեց ԱԺ «Ելք» խմբակցության պատգամավոր Էդմոն Մարուքյանը: Ավելին ասելով, պատգամավորը նկատի ունի Ասոցացման համաձայնագիր ստորագրելը, որը կներառի նաեւ զատ եւ համապարփակ առեւտրի մասին դրույթ: Մինչ այդ, ԵՄ-ՀՀ նոր պայմանագիրը համարում է լավ բանակցված, ասում է բավական ճկուն դրույթներ է պարունակում: Ընդգծում է`ստորագրման համար երկու կողմերն էլ հավասար պատասխանատվություն ունեն: Եթե այն չստորագրվի նոյեմբերին կայանալիք Արեւելյան գործընկերության գագաթաժողովում, իրենց համար արդեն կարեւոր չի լինի, թե ո՞ւմ պատճառով. «Կողմերը պետք է բավարար քաղաքական կամք ունենան»: